A linia de tramvía de Circular Quay, a traviés d'a Gara Central, Pitt Street y Castlereagh Street yera a-saber-lo concurrida y muit emplegada por pasachers que plegaban con trens de redolada dica a Gara Central, mas que mas antis de que estase enguerau o metro d'a ciudat en l'anyo 1926. Os tramvías operaban dende a Gara Central puyando enta o norte a traviés de Pitt Street dica Circular Quay chirando (endrezando-se ta baixar enta o sud por Castlereagh Street) y tornando atra vegada a la Gara Central. Istas vías tamién fuoron emplegadas en periodos de maxima actividat por otras linias de l'este y sudueste d'a ciudat. A linia zarró o 28 de setiembre de 1957, estando reemplazada por un servicio d'autobús. Emplegaba o viaducto d'arcadas de piedra d'arena que se troba en a Gara Central y que dende 1997 se fa servir como parti d'a linia Dulwich Hill Line d'o muderno rete de ferrocarril de Sydney.